Nobeta Azadîye ya ke seba azadîya Rayberê Şarê Kurdî Abdullah Ocalanî 25ê hezîrana 2012î de şaristanê Strasbourgî yê Fransa de dîyabî destpêkerdene serra 10. de ya.
Çalakîkerê hewteyê 477. endamê keyeyê Ozçelîkî Sulhaddîn Ozçelîk, Perîzade Ozçelîk û Nûrşîne Ozçelîk ê ke şaristanê Halle yê Almanya ra ameyê.
Sulhaddîn Ozçelîkî nameyê kome ser o qisey kerd û ard ziwan ke Abdullah Ocalan îradeyê înan o. Ozçelîkî vat: ''Ez reya 4. tewrê na çalakîye bena. Rayberê ma seba kurdan têkoşîn kerd nika zî tepişîyayo. Esîr o. Azadkerdişê ey deynê her kesî yo. Eke o heta nika azad nêbîyo na kêmasîya pêro kurdan a.Hêrişê îşxalî, qirkerdişê vera şarê ma û tecrîdkerdişê Rayberîya ma dewam kenê. Ganî ma vera nînan bi hawayêkê topyekûnî têkoşîn bikerê û yewîya xo bîyarê ca.''
